*Tämä artikkeli käsittelee laulajaa. Sanan muista merkityksistä, katso täsmennyssivu.*

**Madonna Louise Veronica Ciccone** (s. 16. elokuuta 1958 Bay City, Michigan, Yhdysvallat), tunnetaan julkisuudessa nimellä **Madonna**, on yhdysvaltalainen poplaulaja, lauluntekijä ja näyttelijä. Madonna on kaikkien aikojen kaupallisesti menestyneimpiä artisteja 300 miljoonan levyn myynneillä. Madonna tunnetaan siitä, että hän kyseenalaistaa yhteiskunnan konservatiivisia arvoja.

Lapsuus ja nuoruus
------------------

Madonna Louise Ciccone syntyi 16. elokuuta 1958 Bay Cityssä, Michiganissa keskiluokkaiseen katolilaiseen perheeseen. Madonnan isä Silvio "Tony" Ciccone oli toisen sukupolven amerikanitalialainen, ja äiti Madonna Louise o. s. Fortin kanadanranskalaista ja saksalaista sukujuurta. Vanhempiensa liitosta Madonnalla on kaksi isoveljeä sekä kaksi pikkusiskoa ja yksi pikkuveli. Madonnan äiti kuoli rintasyöpään kun Madonna oli viisivuotias. Isä meni uusiin naimisiin, ja perheeseen syntyi vielä kaksi lasta. Madonnan välit uuden äitipuolensa kanssa jäivät melko etäisiksi.

Madonna varttui Detroitissa Pontiacin monirotuisessa kaupunginosassa, minkä jälkeen perhe muutti Rochesteriin. Peruskoulun jälkeen Madonna kävi Rochester Adams High Schoolia ja menestyi opinnoissaan hyvin. Hän oli cheerleader-ryhmänsä johtaja ja näytteli koulumusikaaleissa. Hän alkoi lisäksi opiskella modernia tanssia veteraanitanssija Christopher Flynnin johdolla ja vietti iltansa Detroitin diskoissa.

Syksyllä 1976 Madonna aloitti modernin tanssin opinnot Michiganin yliopistossa Ann Arborissa, suunnitelmissaan tanssijan ammatti. Heinäkuussa 1978 hän jätti opintonsa kesken ja muutti New Yorkiin, kertomansa mukaan vain 35 dollaria taskussaan. Hän otti New Yorkissa tanssitunteja ja elätti itsensä sekalaisilla töillä, mukaan lukien alastonmallina valokuvaajille ja taidemaalareille. Hänet otettiin Pearl Langin tanssiryhmään syksyllä 1978, ja hän esiintyi useassa ryhmän tanssituotannossa. Vuonna 1979 Madonna esiintyi ranskalaisen muusikon Patrick Hernandezin maailmankiertueella taustatanssijana.

Musiikkiura
-----------

### 1980-luku

Lähdettyään Langin tanssiryhmästä vuonna 1979 Madonna alkoi seurustella muusikko Dan Gilroyn kanssa. Madonna tanssi Gilroyn yhtyeen Breakfast Clubin sivuprojektissa Voidvillessa, "vaihtoehtoisessa vaudevillessa". Kaksi belgialaista musiikkituottajaa näki esityksen ja kutsui Madonnan Pariisiin tarkoituksenaan tehdä hänestä laulaja. Madonna vietti Pariisissa kesän, mutta matka ei tuottanut tulosta. Palattuaan New Yorkiin hän opetteli soittamaan rumpuja ja kitaraa ja liittyi poikaystävänsä yhtyeeseen Breakfast Clubiin. Hän alkoi myös kirjoittaa lauluja ja toimi toisinaan yhtyeen laulusolistina. Hän näytteli lisäksi punk-dominatrixin roolin Stephen Jon Lewickin elokuvassa *A Certain Sacrifice*. Keskeneräiseksi jäänyt elokuva julkaistiin vasta myöhemmin, kun Madonnasta oli jo tullut kuuluisa.

Madonnasta tuli lopulta Breakfast Clubin laulusolisti. Pian hän kuitenkin jätti yhtyeen, ja oltuaan hetken aikaa yhtyeessä nimeltä Madonna & The Sky, hän liittyi uuden poikaystävänsä Stephen Brayn kanssa perustamaansa yhtyeeseen nimeltä Emmy. Se soitti New Yorkissa uuden aallon poppia ja nauhoitti demon marraskuussa 1980. Levy-yhtiöpomo Camille Barbone ryhtyi Madonnan manageriksi ja Emmyn lopetettua rakensi hänelle taustayhtyeen, jonka kanssa Madonna nauhoitti demolevytyksen elokuussa 1981. DJ ja A&R-mies Mark Kamins kiinnostui Madonnan ja Brayn tekemästä tanssipopkappaleesta "Everybody" ja vei nauhan Sire Recordsin johtaja Seymour Steinille. Tämä teki Madonnan kanssa 5 000 dollarin sopimuksen kahdesta singlestä. "Everybody" julkaistiin lokakuussa 1982 ja sen seuraaja "Burning Up" maaliskuussa 1983. Kumpikin single menestyi kohtalaisesti tanssilistoilla, joten Stein teki Madonnan kanssa sopimuksen kokonaisesta albumista.

Madonnan esikoisalbumi *Madonna* (1983) sisältää kahdeksan kappaletta, joista viisi on Madonnan itse kirjoittamia. Albumin ensimmäinen single "Holiday" nousi Billboardin singlelistan sijalle 16, "Borderline" sijalle 10, ja "Lucky Star" sijalle neljä. Albumin myynti ylitti kultalevyn rajan keväällä 1984. Madonna oli jo tällöin kehittänyt itselleen tunnusomaisen pukeutumistyylin, johon kuului runsaasti asusteita ja koruja sekä navan paljastava toppi.

Madonnan toinen albumi, tuottajasuuruus Nile Rodgersin tuottama *Like a Virgin* nosti hänet maailmantähdeksi. Albumin singleistä etenkin "Like a Virgin" ja "Material Girl" nousivat listojen kärkipäähän kautta maailman, ja albumi vietti kolme viikkoa Yhdysvaltain albumilistan ykkösenä. Marraskuussa 1984 julkaistun albumin suosiota vauhditti "Like a Virginin" seksikäs musiikkivideo sekä Madonnan esiintyminen morsiuspukuun pukeutuneena MTV Awards -palkintojuhlassa syyskuussa 1984.

Madonna kiertueella vuonna 1985.
Madonna lähti The Virgin Tour -kiertueelle vuonna 1985. Vuonna 1985 Madonna esiintyi elokuvassa *Missä olet, Susan?*. Elokuvassa kuultu "Into the Groove" -kappale nousi listojen kärkeen. Vuonna 1986 ilmestyi Madonnan albumi *True Blue*.*lähde?*

Vuonna 1985 Madonna meni naimisiin näyttelijä-ohjaaja Sean Pennin kanssa. Riitaisa avioliitto päättyi eroon vuonna 1989. Samana vuonna Madonna julkaisi *Like a Prayer* -albumin, jossa hän yhdisti uskonnollisuuteen seksuaalisia teemoja. Madonnan sponsori Pepsi vetäytyi viiden miljoonan dollarin mainossopimuksesta, joskin Madonna sai pitää sopimuspalkkion. Julkisuuskohun saattelemana singlet "Like a Prayer", "Express Yourself" ja "Cherish" nousivat maailmalla listojen kärkeen.*lähde?*

Vuonna 1990 Madonna näytteli elokuvassa *Dick Tracy*, jonka musiikkina olevasta kappaleesta "Vogue" tuli yksi hänen uransa tunnetuimmista hiteistä. Hän julkaisi myös ensimmäisen hittikokoelmansa *The Immaculate Collection*, jonka hän omisti paaville. Music Television kieltäytyi esittämästä "Justify My Love" -musiikkivideota sen liian eroottisuuden vuoksi. Madonna julkaisi itsestään kertovan dokumenttielokuvan *In Bed with Madonna*. Hänellä oli lyhyt suhde koripalloilija Dennis Rodmanin kanssa ja hän paljasti olevansa biseksuaali.*lähde?*

### 1990-luku

Madonna vuonna 1990.
Huhtikuussa 1990 Madonna lähti *Blond Ambition Tour* -kiertueelleen. Paavi vaati Madonnan kiertueen kieltämistä katolisissa maissa. Vuonna 1991 julkaistiin kiertueesta kertova dokumenttielokuva *Truth or Dare – In Bed With Madonna*. Se esitteli maailmalle seksiä pursuavan ja oikuttelevan supertähden. Madonna kohautti yleisöä sen ensi-illassa Cannesissa riisumalla itsensä alusvaatteisilleen. Vuonna 1992 julkaistiin albumi *Erotica* ja pehmopornokirja *Sex*.*lähde?*

Syyskuussa 1993 Madonna lähti *The Girlie Show* -kiertueelle, joka sisälsi kappaleita *Erotica*-albumilta. Vuonna 1994 Madonna julkaisi tyyliltään aikaisempaa hillitymmän *Bedtime Stories* -albumin. Hittisingleistä "Secret" ja "Take a Bow" huolimatta albumin myynti ei yltänyt takavuosien tasolle.*lähde?*

Vuonna 1995 julkaistiin balladikokoelma *Something to Remember*, jota myytiin maailmalla noin kahdeksan miljoonaa kappaletta. Suomessa se nousi Madonnan kaikkien aikojen myydyimmäksi levyksi 93 043 kappaleen myynnillään. ÄKT:n listan mukaan se on Suomen 18. myydyin ulkomaalainen levy. Madonnan singlekokoelmaa *The Immaculate Collectionia* on myyty hieman vähemmän, 92 500 kappaletta. Se on IFPI:n tilastoissa suomen myydyimpien ulkomaalaisten levyjen sijalla 13.

Vuonna 1996 Madonna esiintyi nimiroolissa musikaalielokuvassa *Evita* ja sai suorituksestaan Golden Globe -palkinnon.*lähde?*

Vuonna 1998 Madonna julkaisi *Ray of Light* -albumin, josta tuli kaupallinen ja arvostelumenestys. Useat albumin kappaleista olivat hittejä, kuten "Frozen" ja "Ray of Light". Albumi toi Madonnalle kolme Grammy-palkintoa.*lähde?*

### 2000-luku

#### 2000–2003

House-tyylisiä konerytmejä hyödyntävä tanssilevy *Music* ilmestyi vuonna 2000. Se myi yli kymmenen miljoonaa kappaletta ja sai viisi Grammy-ehdokkuutta. Siltä nousi hitiksi nimikappale "Music". Levyn kansainväliselle painokselle sisältyi Madonnan hyvin menestynyt cover-versio Don McLeanin folk-laulusta "American Pie".*lähde?*

Vuoden 2001 *Drowned World Tour* oli Madonnan ensimmäinen kiertue kahdeksaan vuoteen. Samana vuonna julkaistiin kokoelma *GHV2*, jota myytiin seitsemän ja puoli miljoonaa kappaletta. Vuonna 2002 Madonna esiintyi sivuroolissa James Bond -elokuvassa *Kuolema saa odottaa*.*lähde?*

Vuoden 2003 *American Life*-albumi ei menestynyt yhtä hyvin kuin aiemmat. Levyä markkinoidessaan Madonna kritisoi Irakin sotaa. Folk-painotteisesta albumista tuli artistin heikoiten menestynyt. Sitä myytiin maailmanlaajuisesti neljä miljoonaa ja Yhdysvalloissa alle miljoona kappaletta. Albumin singlet menestyivät kehnosti. "Hollywoodista" tuli kahteenkymmeneen vuoteen ensimmäinen Madonnan kappale, joka ei noussut Billboard Hot 100 -listalle. Vuonna 2003 Madonna oli Esteê Lauderin keulakuva.*lähde?*

Elokuussa 2003 Madonna esiintyi MTV Video Music Awardsissa ja suuteli lavalla Britney Spearsia ja Christina Aguileraa, mistä nousi mediakohu. Pian tempauksen jälkeen Madonna ja Spears julkaisivat singlenä "Me Against the Music" -dueton.

15. syyskuuta samana vuonna Madonnalta ilmestyi lastenkirja *Englantilaiset ruusut*, jota myytiin yli 500 000 kappaletta. Hän jatkoi lastenkirjasarjaansa 10. marraskuuta, jolloin ilmestyi *Herra Peabodyn omenat*. 2004 ilmestyivät *Jakov ja seitsemän rosvoa* sekä *Abdin seikkailut* ja 2005 *Arvo Uppo-Rikas*.*lähde?*

#### 2004–2007

Toukokuussa 2004 käynnistyi Madonnan Eurooppaan ja Pohjois-Amerikkaan keskittynyt The Re-Invention Tour -kiertue. Se tuotti 125 miljoonaa dollaria ja oli vuoden tuottoisin show maailmassa. Lokakuussa 2005 artisti julkaisi toisen itsestään kertovan dokumenttielokuvan *I’m Going to Tell You a Secret*, joka käsitteli *The Re-Invention* -kiertuetta ja Madonnan perhe-elämää. Suomessa tv-kanava Nelonen esitti filmin nimellä *Madonna: Salaisuuteni*. Dokumentti ilmestyi DVD:nä kesäkuussa 2006.

Madonna Live 8 -konsertissa heinäkuussa 2005.
Heinäkuussa 2005 Madonna konsertoi yhtenä Live 8 -konsertin pääesiintyjistä Lontoon Hyde Parkissa. Seuraavassa kuussa hän joutui syntymäpäivänään ratsastusonnettomuuteen, jossa häneltä katkesi useita luita. Loukkaantuminen vaaransi hänen "Hung Up" -musiikkivideonsa kuvaukset. Lopulta hän joutui tanssimaan videolla kipulääkkeiden vaikutuksen alaisena ja toinen käsi osittain murtuneena.*lähde?*

Marraskuussa 2005 ilmestynyt Madonnan kymmenes studioalbumi *Confessions on a Dance Floor* sai myönteisen vastaanoton. Tanssilevyn ensimmäinen single "Hung Up" rakentui Abban "Gimme! Gimme! Gimme! (A Man After Midnight)" -kappaleen huiluriffin ympärille. Kappaleesta tuli yksi Madonnan uran suurimmista hiteistä.*lähde?*

Albumi nousi listaykköseksi 28 maassa. Sitä myytiin ilmestymisviikollaan kolme ja puoli miljoonaa kappaletta ympäri maailman. Toinen single "Sorry" nousi ilmestymisviikollaan helmikuussa 2006 Ison-Britannian singlelistan kärkeen. Kolmantena singlenä julkaistiin "Get Together" ja neljäntenä "Jump". Kahden vuoden aikana levyä on myyty yli kahdeksan miljoonaa kappaletta.*lähde?*

Maaliskuussa 2006 Madonna ilmoitti, että hän aikoo lopettaa näyttelemisen. Saman vuoden joulukuussa hän aloitti *Filth and Wisdom* -elokuvan ensimmäisenä ohjaustyönään.*lähde?*

Toukokuusta elokuuhun 2006 Madonna teki seitsemännen maailmankiertueensa Confessions Tour. Hän kuohutti mediaa balladinsa "Live to Tell" esityksellä. Siinä hänet nähtiin verenpunaisessa asussa orjantappurakruunu päässään suurella peilipintaisella ristillä.

Madonna vuonna 2005.
Kesäkuussa 2006 Madonna esiintyi ruotsalaisen vaateyhtiön H&M:n keulakuvana. H&M tarjosi Madonnalle ja tämän kiertuehenkilöstölle vapaa-ajan vaatteet *Confessions Tour* -kiertueella. Lavapuvut suunnitteli Jean-Paul Gaultier. Vuonna 2007 H&M julkisti Madonnan osittain itse suunnitteleman *M by Madonna* -malliston, josta tuli kaupallinen menestys.

Confessions Tour nousi musiikin historian tuottoisimpien konserttikiertueiden joukkoon. Se tuotti noin 195 miljoonaa dollaria. Kiertueen televisiotaltiointi *Madonna: The Confessions Tour – Live From London* kuvattiin 15. ja 16. elokuuta Lontoon Wembley Stadiumlla. Konsertti julkaistiin DVD:nä vuonna 2007.*lähde?*

Lokakuussa 2006 Madonna ja hänen miehensä Guy Ritchie adoptoivat Malawista vuoden ikäisen David Banda -pojan. Adoption laillisuudesta kiisteltiin. Malawilainen oikeus hyväksyi adoption toukokuussa 2008.

Toukokuussa 2007 internetiin tuli ladattavaksi Pharrell Williamsin kanssa tuotettu "Hey You" -hyväntekeväisyyslaulu, jonka Madonna sävelsi ilmastonmuutosta vastaan järjestettyä Live Earth -konserttia varten. Heinäkuussa 2007 hän osallistui Live Earth -hyväntekeväisyyskonserttiin Lontoon Wembley Stadiumilla.*lähde?*

16. lokakuuta 2007 Madonna ilmoitti vaihtaneensa levy-yhtiötä. Hän teki sopimuksen konserttipromoottori Live Nationin kanssa, joka oikeuttaa hänen levyjen jakelun, konserttikiertueiden markkinoinnin sekä lisenssin Madonnan nimeen. Sopimuksen kerrottiin olevan 120 miljoonan dollarin (86 miljoonan euron) arvoinen. Sopimus Warner Musicin kanssa velvoitti hänet julkaisemaan vielä yhden studioalbumin (*Hard Candy*) ja kokoelman, joka julkaistiin vuonna 2008.*lähde?*

Madonna oli myös Versacen keulakuva vuonna 2005.*lähde?*

#### 2008–2009

Madonna *I Am Because We Are* -dokumentin ensi-illassa 24. huhtikuuta 2008 New Yorkissa.
Madonnan ensiohjauksen *Filth and Wisdomin* ensi-ilta oli Berliinin elokuvajuhlilla 13. helmikuuta 2008. Samassa kuussa hän pääsi Rock and Roll Hall of Fameen.

Madonna kertoma, käsikirjoittama ja tuottama dokumentti *I Am Because We Are* sai ensi-iltansa Tribecan elokuvajuhlilla New Yorkissa 24. huhtikuuta 2008.*lähde?*

Sticky & Sweet Tour.
Madonnan 11. studioalbumi *Hard Candy* julkaistiin huhtikuussa 2008. Albumin ensimmäinen single oli 4 Minutes, jolla ovat mukana Justin Timberlake ja Timbaland. *Hard Candy* sai hyvän vastaanoton ja pääsi useiden maiden listaykköseksi, kuten Argentiinan, Suomen, Japanin, Yhdysvaltojen, Ruotsin ja Ison-Britannian.*lähde?*

*Hard Candylta* julkaistiin yhteensä kolme singleä: "4 Minutes", "Give It 2 Me" sekä "Miles Away". "Miles Away" on Japanissa huhtikuussa 2008 alkaneen *Change*-televisiosarjan tunnusmusiikkina.

Madonnan veli Christopher Ciccone julkaisi vuonna 2008 kirjan *Siskoni on Madonna*. Kiistelty kirja debytoi sijalla 2 *New York Timesin* best seller -listalla.*lähde?*

Madonna lähti *Hard Candyn* aihein Sticky & Sweet Tour -kiertueelle syksyllä 2008. Kiertue alkoi Cardiffista 23. elokuuta 2008 ja päättyi São Pauloon joulukuussa. Kiertue jatkui kesällä 2009 Euroopan-osiolla. 6. elokuuta 2009 Madonna esiintyi ensimmäistä kertaa myös Suomessa, 85 000 ihmisen yleisölle Helsingin Jätkäsaaressa.*lähde?*

Tammikuussa 2009 Madonna esiintyi Louis Vuittonin kevät/kesät 2009 -malliston mainoskuvissa. Kuvat otti muotikuvaaja Steven Meisel.*lähde?*

Syksyllä 2009 Madonna julkaisi kolmannen kokoelmalevynsä, *Celebrationin*, jolla oli kaksi uutta kappaletta: "Celebration" ja "Revolver". Molemmat kappaleet julkaistiin singleinä ja ne menestyivät hyvin. Madonna teki laulusta "Celebration" myös kaksi musiikkivideota – toisessa tanssii hänen oma tyttärensä.*lähde?*

#### 2010–2013

Kesällä 2010 Madonna aloitti toisen elokuvansa *W.E:n* kuvaukset Lontoossa. Hän on ohjannut, käsikirjoittanut ja tuottanut elokuvan. Elokuvan ensiesitys oli 1. heinäkuuta 2012 Venetsiassa, Italiassa.*lähde?*

Madonna ilmoitti helmikuussa 2012 lähtevänsä maailmankiertueelle, joka kantaa nimeä MDNA World Tour. Kiertue alkoi 31. toukokuuta 2012 Tel Avivista, Israelista ja saapui 12. elokuuta 2012 Helsingin olympiastadionille. Jo ennen alkamistaan kiertue oli jo yksi maailman tuottoisimmista, ja se sai jatkoa vuonna 2013.*lähde?*

Madonna aloitti kesällä 2011 studioalbuminsa *MDNAn* nauhoitukset, ja levy julkaistiin maailmanlaajuisesti 26. maaliskuuta 2012. Albumi kohosi ykköseksi yli 40 maassa. Levyä varten ei tehty lainkaan promootiota, paitsi Super Bowlin puoliaikaesitys helmikuussa 2012. Super Bowlissa Madonna esitti vanhempien kappaleidensa lisäksi uuden levynsä ensimmäisen singlen "Give Me All Your Luvin’", joka nousi monissa maissa listojen kärkeen. Toisena singlenä julkaistiin "Girl Gone Wild", joka menestyi hyvin. Kolmanneksi singleksi valittiin "Turn Up The Radio", joka julkaistiin myöhemmin vuonna 2012.*lähde?*

Madonnan albumeja ja singlejä on myyty maailmanlaajuisesti yli 300 miljoonaa kappaletta.

#### 2014–2016

Joulukuussa 2014 Madonnalta vuosi nettiin kolmetoista uutta ennen kuulematonta kappaletta. Tämän vuoksi Madonna päätti vahvistaa olevansa työstämässä uransa kolmattatoista, *Rebel Heart*-studioalbumia, joka julkaistiin maaliskuussa 2015. Albumin vahvistamisen lisäksi Madonna julkaisi yhden nettiin vuotaneista kappaleista, "Living for Loven" albumin ensimmäisenä singlenä 20. joulukuuta 2014. Albumi nousi listojen kärkeen ympäri maailmaa. Albumilta julkaistiin myös singlet "Ghosttown" ja "Bitch I’m Madonna". Syyskuussa 2015 Madonna lähti Rebel Heart Tour -maailmankiertueelle. Kiertue sisälsi yli 80 esiintymistä Pohjois-Amerikassa, Etelä-Amerikassa, Euroopassa, Aasiassa, Australiassa ja Uudessa-Seelannissa. *lähde?*

Toukokuussa 2016 Madonna esitti tribuutin Princelle Billboard Music Awardsissa Las Vegasissa.*lähde?*

#### 2017–

Madonna muutti Portugaliin vuonna 2017 adoptiopoikansa jalkapalloharrastuksen vuoksi ja kiinnostui fadosta.

Yksityiselämä
-------------

Madonna ja Guy Ritchie vuonna 2005.
Madonnan ensimmäinen aviomies oli näyttelijä Sean Penn. Pari avioitui vuonna 1985 ja erosi 1989. Avioliittoon mahtui monta julkista kriisiä. Eron jälkeen Madonnalla oli suhde muun muassa koripalloilija Dennis Rodmanin, näyttelijä-ohjaaja Warren Beattyn sekä rap-artisti Vanilla Icen kanssa.*lähde?* Madonna avioitui vuonna 2000 englantilaisen elokuvaohjaajan Guy Ritchien kanssa. Madonna ja Guy Ritchie erosivat vuonna 2008.

Madonnalla on kaksi biologista lasta, Lourdes Ciccone Leon (s. 14. lokakuuta 1996, isä Madonnan entinen henkilökohtainen valmentaja Carlos Leon) ja Rocco Ritchie (s. 11. elokuuta 2000, isä Guy Ritchie).*lähde?* Lokakuussa 2006 Madonna adoptoi äidittömän David Bandan (s. heinäkuussa 2005) Malawista. Kesäkuussa 2009 Madonna sai malawilaiselta tuomioistuimelta luvan adoptoida Mercy James -tytön. Madonna adoptoi Malawista 4-vuotiaat kaksostytöt Stellan ja Estherin helmikuussa 2017.

Madonna asuu nykyään kartanossa Marylebonessa Lontoossa ja omistaa laajalti maata. Lisäksi hän omistaa asunnon New Yorkissa sekä kartanon Beverly Hillsissä.*lähde?*

### Kabbala

Madonna tunnetaan kabbala-uskonnon kannattajana. Omien sanojensa mukaan Madonna kiinnostui kabbalasta vuonna 1996, esikoistyttärensä Lourdesin syntymän aikoihin. Hänen kerrotaan lahjoittaneen miljoonia dollareita Kabbalah Centrelle eli Yhdysvaltain kabbala-keskukselle, ja hän pitää jatkuvasti punaista nauhaa ranteessaan merkkinä uskostaan. Lisäksi mediassa ollaan kerrottu tähden ottaneen lisänimekseen uskonnollisen nimen *Esther*. Hän on myös näyttävästi tukenut Kabbalah Centerin *Spirituality For Kids* -hanketta, jonka hän uskoo edistävän lasten hengellistä kehitystä. Vuonna 2005 ilmestyneellä *Confessions on a Dance Floor* -albumilla on kappale nimeltä "Isaac", jonka on epäilty viittaavan juutalaiseen rabbiin Isaac Luriaan (1534–1572) alias Yitzhak Luriaan.

### Poliittiset kannat

Madonna vastusti Yhdysvaltojen silloista presidenttiä George W. Bushia. Confessions Tour -konserttikiertueellaan vuonna 2006 hän lauloi vuoden 2005 laulunsa "I Love New York", jonka oikeiden sanojen "just go to Texas, isn’t that where they golf?" sijaan hän lauloi: "Just go to Texas and suck George Bush’s dick!"

Madonna tuki Wesley Clarkia Yhdysvaltain vuoden 2004 presidentinvaaleissa. Syksyllä 2006 hän tiedotti avustavansa Hillary Clintonia vuoden 2008 vaaleissa, samoin kuin myös vuoden 2016 presidentinvaaleissa, jolloin hän piti muun muassa ilmaiskonsertin Washingtonin Square Parkissa Clintonin tueksi.

Bibliografia
------------

|  |  |
| --- | --- |
| * 1992 – *Sex*
* 2003 – *Englantilaiset ruusut*
* 2003 – *Herra Peabodyn omenat*
* 2004
	+ *Jakov ja seitsemän rosvoa*
	+ *Abdin seikkailut*
* 2005 – *Arvo Uppo-Rikas*
* 2006
	+ *5 Books for Children Set*
	+ *The English Roses and Other Stories* (Audio)
	+ *The English Roses – Too Good to Be True*
 | * 2007 *The English Roses*
	+ *Friends for Life!*
	+ *Good-Bye Grace?*
	+ *The New Girl*
	+ *A Rose by Any Other Name*
* 2008 *The English Roses*
	+ *Big-Sister Blues*
	+ *Being Binah*
	+ *Hooray for the Holidays*
	+ *A Perfect Pair*
 |

Diskografia
-----------

*Pääartikkeli: Madonnan diskografia*
### Studioalbumit

* *Madonna*  (1983)
* *Like a Virgin*  (1984)
* *True Blue*  (1986)
* *Like a Prayer*  (1989)
* *Erotica*  (1992)
* *Bedtime Stories*  (1994)
* *Ray of Light*  (1998)
* *Music*  (2000)
* *American Life*  (2003)
* *Confessions on a Dance Floor*  (2005)
* *Hard Candy*  (2008)
* *MDNA*  (2012)
* *Rebel Heart*  (2015)
* *Madame X*  (2019)

Filmografia
-----------

| Vuosi | Elokuva | Rooli |
| --- | --- | --- |
| 1979 | *A Certain Sacrifice* |  |
| 1985 | *Vision Quest* |  |
| *Missä olet, Susan?* |  |
| 1986 | *Shanghain yllätys* |  |
| 1987 | *Who’s That Girl* | Nikki Finn |
| 1989 | *Broadwayn verikoirat* |  |
| 1990 | *Dick Tracy* |  |
| 1991 | *Varjoja ja sumua* |  |
| 1992 | *Omaa luokkaansa* | Mac Mordabito |
| 1993 | *Body of Evidence – Hyytävä syleily* |  |
| *Snake Eyes – käärmeensilmä* |  |
| 1995 | *Blue in the Face* |  |
| *Neljä huonetta* | Elspeth |
| 1996 | *Girl 6* |  |
| *Evita* | Eva Peron |
| 2000 | *The Next Best Thing* | Abbie |
| 2002 | *Haaksirikkoutuneet* |  |
|  *Kuolema saa odottaa* | Verity |
| 2006 | *Arthur ja minimoit* |  |

Videografia
-----------

*Pääartikkeli: Madonnan videografia*

Konserttikiertueet
------------------

*Pääartikkeli: Luettelo Madonnan konserttikiertueista*
* 1985 – The Virgin Tour (Pohjois-Amerikka)
* 1987 – Who’s That Girl Tour (Japani, Pohjois-Amerikka, Eurooppa)
* 1990 – Blond Ambition Tour (Eurooppa, Pohjois-Amerikka, Japani)
* 1993 – The Girlie Show Tour (Eurooppa, Aasia, Pohjois-Amerikka, Etelä-Amerikka, Australia)
* 2001 – Drowned World Tour (Eurooppa, Yhdysvallat)
* 2004 – The Re-Invention Tour (Pohjois-Amerikka, Eurooppa)
* 2006 – Confessions Tour (Pohjois-Amerikka, Eurooppa, Japani)
* 2008–2009 – Sticky & Sweet Tour (Eurooppa, Pohjois-Amerikka, Etelä-Amerikka)
* 2012 – MDNA Tour (Aasia, Eurooppa, Pohjois-Amerikka)
* 2015–2016 – Rebel Heart Tour (Eurooppa, Pohjois-Amerikka, Etelä-Amerikka, Aasia, Australia, Uusi-Seelanti)
* 2019–2020 – Madame X Tour (Eurooppa, Yhdysvallat)
* 2023–2024 – Celebration Tour (Eurooppa, Yhdysvallat, Kanada, Meksiko)

Mainoskampanjat
---------------

|  |  |
| --- | --- |
| * 1987: Mitsubishi
* 1989: Spa
* 1990: Rock the Vote
* 1991: Punainen Risti
* 1995: Versace, Takara Shuzo
* 1998: Ebel
* 1999: Max Factor
 | * 2001: Windows XP, BMW
* 2003: GAP, Estée Lauder
* 2005: Versace, Motorola
* 2007: H&M, Brillia Mare Ariake
* 2008: Sunsilk
* 2009: Louis Vuitton
* 2010: Dolce & Gabbana
 |

Lähteet
-------

* Easlea, Daryl & Fiegel, Eddi: *Madonna. Blond Ambition*. Backbeat Books, 2012. (englanniksi)

### Viitteet

1. ↑  Popin kuningatar Madonna täyttää 60 vuotta! Näin seksillä kohauttanut tähti on muuttunut *Viihde*.  16.8.2018. Iltalehti. Viitattu 27.9.2018.
2. ↑  Madonna MSN-sivustolla (arkistolinkki) *MSN*. Microsoft Corporation.  Arkistoitu 31.5.2008. Viitattu 27.6.2008.
3. 1 2  Guibourg, Clara: Madonna at 60: The Queen of Pop in seven charts *BBC News*.  15.8.2018. Viitattu 13.9.2023. (englanniksi)
4. ↑  Karkiainen, Antti: Madonna haluaa olla popin jumalatar *Suomen Kuvalehti*.  6.8.2009. Viitattu 18.10.2023.
5. ↑  Easlea 2012, s. 5–6.
6. ↑  Easlea 2012, s. 6–8.
7. ↑  Easlea 2012, s. 8–9.
8. ↑  Madonna Biography music-atltas.com.  Arkistoitu 25.7.2008. Viitattu 14.5.2008. (englanniksi)
9. ↑  Easlea 2012, s. 10–11.
10. ↑  Easlea 2012, s. 11–15.
11. ↑  Easlea 2012, s. 16–25.
12. ↑  Easlea 2012, s. 26–37.
13. ↑  Myllymäki, Marika: Sean Penn ei eroakaan  10.4.2008. Ilta-Sanomat.  Arkistoitu 13.6.2008. Viitattu 27.6.2008.
14. ↑  Madonna (PDF) (arkistolinkki) *dialogues.rutgers.edu*.  Arkistoitu 18.12.2008. Viitattu 4.11.2007. (englanniksi)
15. 1 2  IFPI:n tilastot IFPI.  Arkistoitu 3.3.2016. Viitattu 31.1.2016.
16. 1 2  Muuttuva Madonna  2.6.2008. mtv3.fi. Viitattu 27.6.2008.
17. ↑  Madonna loukkaantui ratsastusonnettomuudessa  17.8.2005. Stara. Viitattu 14.5.2008.
18. ↑  Madonna rides again … in ’W’-Magazine!  3.5.2006. Madonna-Online.  Arkistoitu 15.10.2008. Viitattu 30.6.2008. (englanniksi)
19. ↑  Madonna suututti uskonnolliset ryhmät  24.5.2006. Stara. Viitattu 14.5.2008.
20. ↑  Rasi, Maarit: Huippumuotia mattimeikäläisille (arkistolinkki)  21.2.2007. MTV3.  Arkistoitu 26.5.2012. Viitattu 24.3.2008.
21. ↑  Billboard - Stones biggest tour of 2006  14.12.2006. Billboard. Viitattu 13.5.2008. (englanniksi)
22. ↑  Madonnalta avoin kirje medioille  18.10.2006. Stara. Viitattu 15.5.2008.
23. ↑  Oikeus hyväksyi Madonnan malawilaispojan adoption *ylex.yle.fi*.  29.5.2008. Viitattu 18.6.2008.
24. ↑  Madonnalta uusi kappale hyväntekeväisyyteen  26.5.2007. Stara. Viitattu 4.11.2007.
25. ↑  Madonna vaihtoi levy-yhtiötä (arkistolinkki) *Helsingin Sanomat*.  16.10.2007.  Arkistoitu 26.5.2012. Viitattu 17.10.2007.
26. ↑  Madonna ja Leonard Cohen pääsivät rockin aatelistoon (arkistolinkki) *Helsingin Sanomat*.  10.3.2008.  Arkistoitu 26.5.2012. Viitattu 12.5.2008.
27. ↑  Madonnaa ensimmäisen kerran tv-tunnarina  24.3.2008. Stara. Viitattu 27.6.2008.
28. ↑  Madonna kiertueelle Eurooppaan elo-syyskuussa *Yle uutiset*.  8.5.2008 (päivitetty 31.10.2008). Viitattu 8.5.2008.
29. ↑  Madonna Dismisses New Album Leak as ’Unfinished Demos Stolen Long Ago’ *billboard.com*.
30. ↑  Madonna Hits Number One On iTunes In Over 40 Countries *prnewswire.com*.  (englanniksi)
31. ↑  Kause, Pilvikki: Portugaliin asettunut Madonna hullaantui fadosta – uudet vaikutteet tuovat intiimiyttä tulevaan musiikkiin *Helsingin Sanomat*.  29.1.2018. Viitattu 29.1.2018.  (myös paperilehdessä sama päivä s. B2)
32. ↑  Madonna ja Guy Ritchie eroavat *Iltalehti*.  15.10.2008. Viitattu 18.10.2008.
33. ↑  Madonna sai sittenkin adoptioluvan MTV3.
34. ↑  Aalto-Setälä, Julia: Madonnasta jälleen äiti – tältä näyttävät poptähden kaksoset *Iltalehti*.  8.2.2017. Viitattu 8.2.2017.
35. ↑  Madonna ei ole luopumassa Kabbalah-uskostaan  10.7.2006. Stara. Viitattu 27.6.2008.
36. ↑  Madonna hylkää kabbalan?  10.7.2006. Menolippu.  Arkistoitu 22.5.2008. Viitattu 27.6.2008.
37. ↑  Madonna Touting Hillary for President  12.3.2006. Newsmax. Viitattu 13.5.2008. (englanniksi)
38. ↑  Marino, Joe & Perez, Chris: Madonna Surprises NYC Crowd with Concert for Clinton *Page Six*.  8.11.2016. Viitattu 9.2.2017. (englanniksi)

Kirjallisuutta
--------------

* Ciccone, Christopher & Leigh, Wendy: *Siskoni on Madonna*. Suomentanut Jera Hänninen. Helsinki: Helsinki-kirjat, 2011.
* O’Brien, Lucy: *Madonna - Elämäkerta*. Suomentanut Tanja Falk. Helsinki: Like, 2008.
* Taraborrelli, J. Randy: *Madonna. Intiimi elämäkerta*. Readme.fi, 2012.

Aiheesta muualla
----------------

Lisätietoja aiheesta**Madonna**Wikipedian sisarhankkeissa

* Kuvia Commonsissa
* Sitaattikokoelmia Wikisitaateissa

* Kotisivut ja Madonna Myspacessa (englanniksi)
* Madonna Elonetissä.
* Madonna Internet Movie Databasessa. (englanniksi)
* Madonna Notable Names Databasessa (englanniksi)
* Ajankohtainen Madonnan uutissivu. (englanniksi)
* Madonna: The Confessions Tour (Flash) (arkistolinkki) Warner Music Finland Oy.  Arkistoitu 17.11.2007. Viitattu 14.10.2018.
* Suomalainen Madonna-keskustelufoorumi.
* Lindfors, Jukka: Madonna puhuu *Ylen Elävä arkisto*.  4.8.2009 (päivitetty 16.8.2018).

Madonnan tuotanto

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Madonna |
| --- |
|  |
| 
* Diskografia
* Videografia
* Konserttikiertueet

 |
|  |
| Studioalbumit | 
* Madonna
* Like a Virgin
* True Blue
* Like a Prayer
* Erotica
* Bedtime Stories
* Ray of Light
* Music
* American Life
* Confessions on a Dance Floor
* Hard Candy
* MDNA
* Rebel Heart
* Madame X

 |
|  |
| Livealbumit | 
* I’m Going to Tell You a Secret
* The Confessions Tour
* Sticky & Sweet Tour

 |
|  |
| Soundtrackit | 
* Who’s That Girl
* I’m Breathless
* Evita
* The Next Best Thing

 |
|  |
| Kokoelmat | 
* You Can Dance
* The Immaculate Collection
* Something to Remember
* GHV2
* Remixed & Revisited
* Celebration

 |
|  |
| EP:t | 
* Remixed Prayers
* The Holiday Collection

 |
|  |
| Videot | 
* Madonna
* The Immaculate Collection
* The Video Collection 93:99
* Celebration: The Video Collection

 |
|  |
| Konsertit | 

|  |  |
| --- | --- |
| Taltioinnit &  dokumentit | 
* The Virgin Tour Live
* Live! – Blond Ambition World Tour 90
* Madonna: Truth or Dare
* The Girlie Show – Live Down Under
* Drowned World Tour 2001
* I’m Going to Tell You a Secret
* The Confessions Tour
* Sticky & Sweet Tour

 |
|  |
| Kiertueet | 
* The Virgin Tour
* Who’s That Girl Tour
* Blond Ambition Tour
* The Girlie Show Tour
* Drowned World Tour
* The Re-Invention Tour
* Confessions Tour
* Sticky & Sweet Tour
* Madonna World Tour 2012

 |

 |
|  |
| Dokumentit | 
* Madonna: Truth or Dare
* I’m Going to Tell You a Secret
* I Am Because We Are

 |
|  |
| Kirjat | 
* Sex
* Englantilaiset ruusut

 |
|  |
| 
* Kirja
* Luokka

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Madonnan kappaleet |
| --- |
|  |
| *Madonna* | 
* "Everybody"
* "Burning Up"
* "Holiday"
* "Lucky Star"
* "Borderline"

 |
|  |
| *Like a Virgin* | 
* "Like a Virgin"
* "Material Girl"
* "Angel"
* "Into the Groove"
* "Dress You Up"
* "Love Don't Live Here Anymore"

 |
|  |
| *True Blue* | 
* "Live to Tell"
* "Papa Don’t Preach"
* "True Blue"
* "Open Your Heart"
* "La Isla Bonita"

 |
|  |
| *Who’s That Girl* | 
* "Who’s That Girl"
* "Causing a Commotion"
* "The Look of Love"

 |
|  |
| *You Can Dance* | 
* "Spotlight"

 |
|  |
| *Like a Prayer* | 
* "Like a Prayer"
* "Express Yourself"
* "Cherish"
* "Oh Father"
* "Dear Jessie"
* "Keep It Together"

 |
|  |
| *I’m Breathless* | 
* "Vogue"
* "Hanky Panky"

 |
|  |
| *The Immaculate Collection* | 
* "Justify My Love"
* "Crazy for You"
* "Rescue Me"
* "Holiday"

 |
|  |
| *Erotica* | 
* "Erotica"
* "Deeper and Deeper"
* "Bad Girl"
* "Fever"
* "Rain"
* "Bye Bye Baby"

 |
|  |
| *Bedtime Stories* | 
* "Secret"
* "Take a Bow"
* "Bedtime Story"
* "Human Nature"

 |
|  |
| *Something to Remember* | 
* "You'll See"
* "Oh Father"
* "One More Chance"
* "Love Don't Live Here Anymore"

 |
|  |
| *Evita* | 
* "You Must Love Me"
* "Don't Cry for Me Argentina"
* "Another Suitcase in Another Hall"

 |
|  |
| *Ray of Light* | 
* "Frozen"
* "Ray of Light"
* "Drowned World/Substitute for Love"
* "The Power of Good-Bye"
* "Nothing Really Matters"

 |
|  |
| *Music* | 
* "Music"
* "Don’t Tell Me"
* "What It Feels Like for a Girl"

 |
|  |
| *American Life* | 
* "American Life"
* "Hollywood"
* "Nothing Fails"
* "Love Profusion"

 |
|  |
| *Confessions on a Dance Floor* | 
* "Hung Up"
* "Sorry"
* "Get Together"
* "Jump"

 |
|  |
| *Hard Candy* | 
* "4 Minutes"
* "Give It 2 Me"
* "Miles Away"

 |
|  |
| *Celebration* | 
* "Justify My Love"
* "Crazy for You"
* "Rescue Me"
* "Holiday"

 |
|  |
| *MDNA* | 
* "Give Me All Your Luvin’"
* "Girl Gone Wild"
* "Turn Up the Radio"

 |
|  |
| *Rebel Heart* | 
* "Living for Love"

 |
|  |
| Soundtrackit | 
* "Crazy for You"
* "Gambler"
* "Sooner or Later"
* "This Used to Be My Playground"
* "I'll Remember"
* "Beautiful Stranger"
* "American Pie"
* "Die Another Day"
* "Masterpiece"

 |
|  |
| Promootiosinglet | 
* "Now I'm Following You"
* "I Want You"
* "Buenos Aires"
* "Sky Fits Heaven"
* "Impressive Instant"
* "Amazing"
* "GHV2 Megamix"
* "Into the Hollywood Groove"
* "Nobody Knows Me"
* "Imagine (Live)"
* "Mother and Father"
* "Hey You"

 |
|  |
| Vierailijana | 
* "Me Against the Music"
* "Sing"

 |
|  |
| 
* **Kirja**
* **Luokka**
* **Konserttikiertueet**
* **Madonna**
* **Videografia**

 |

 |



|  |  |  |  |
| --- | --- | --- | --- |
| 

| * n
* k
* m
*James Bond* -elokuvien tunnuskappaleiden esittäjät |
| --- |
|  |
| 
* John Barryn orkesteri
* Matt Monro
* Shirley Bassey
* Tom Jones
* Nancy Sinatra
* Louis Armstrong
* Paul McCartney
* Lulu
* Carly Simon
* Sheena Easton
* Rita Coolidge
* A-ha
* Gladys Knight
* Tina Turner
* Sheryl Crow
* Garbage
* Madonna
* Chris Cornell
* Jack White & Alicia Keys
* Adele
* Sam Smith
* Billie Eilish

 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2

 |
|  |
| Kansalliset | 
* Norja
* Chile
* Espanja
* Ranska
* BnF data
* Argentiina
* Katalonia
* Saksa
* Italia
* Israel
	+ 2
* Suomi (KANTO)
* Yhdysvallat
	+ 2
* Ruotsi
* Latvia
* Taiwan
* Japani
* Tšekki
* Australia
* Kreikka
* Korea
* Romania
* Kroatia
* Alankomaat
* Puola
* Portugali
* Venäjä

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* Europeana
* SNAC
* IdRef
* Hufvudstadsbladet

 |

 |